62020TJ0430_INF
Rettens dom (Fjerde Afdeling) af 17. november 2021 –KV mod Kommissionen
(Sag T-430/20)
»Personalesag – tjenestemænd – ansættelse – meddelelse om almindelig udvælgelsesprøve EPSO/AD/371/19 – udvælgelseskomitéens afgørelse om ikke at give sagsøgeren adgang til den næste fase af udvælgelsesprøven – adgangskriterium knyttet til erhvervserfaring – meddelelsen om udvælgelsesprøves overensstemmelse med det af udvælgelseskomitéen anvendte kriterium«
Tjenestemænd – udvælgelsesprøve – udvælgelsesprøve på grundlag af kvalifikationsbeviser og prøver – adgangsbetingelser – fremlagte eksamensbeviser eller dokumenteret erhvervserfaring – udvælgelseskomitéens bedømmelse – fastsættelse af bedømmelseskriterier – lovlighed – grænser – overholdelse af meddelelsen om udvælgelsesprøve – indførelse af et kriterium, der er i strid med meddelelsen om udvælgelsesprøven – ikke tilladt
(Tjenestemandsvedtægten, bilag III, art. 1, stk. 1, og art. 5, stk. 1)
(jf. præmis 27, 28, 33 og 41)
Angående
Søgsmål støttet på artikel 270 TEUF med påstand om annullation af dels udvælgelseskomitéens afgørelse af 19. september 2019 om afslag på anmodningen om revurdering af udelukkelsen af sagsøgeren fra den næste fase af almindelig udvælgelsesprøve EPSO/AD/371/19, dels ansættelsesmyndighedens afgørelse af 31. marts 2020 om afslag på sagsøgerens klage over den nævnte afgørelse.
Konklusion
1)
Udvælgelseskomitéens afgørelse af 19. september 2019 om afslag på anmodningen om revurdering af udelukkelsen af KV fra udvælgelsesprøve EPSO/AD/371/19 annulleres.
2)
Europa-Kommissionen betaler sagsomkostningerne.